Exqrch/javanese-Komodo-pixelgpt huggingface dataset:
péngin madeg dhéwé,bébas lan ora ana sambung rakete karo Mataram.Tahun 1586 prajurit Mataram gempur Purabaya.Tahun 1587 digempur manèh nanging loro-lorone gagal.Wektu iku Prajurit Mataram dipandhegani déning Raden Mas Sutawijoyo,Déné senopati,Perang Purabaya Raden Ajeng Djumilah,kang wektu iku ugah mengku Bupati angka 2 ngganteni Pangeran Timoer.Senopati perang Purabaya disengkuyung déning Bupati ing wewengkon mancanagara,sakurang-kurange 15 daerah kabupatèn,pranyata sanggup ngalahake kekuatane musuh kang ora liya Prajurit mataram
Tahun 1590 Mataram nglancarake serangan angka 3.Prajurit Mataram kasil nyusup lumebu ing tengah kutha ya iku pura Wonorejo sing wektu iku mung ditunggoni déning Manggalaning Yuda Raden Ajeng Djumillah.Prajurit Purabaya akèh sing mati.Paperangan siji lawan siji ora bisa diendhani Manggalaning Yuda gigih anggonee perang kanthi ngandelaké pusaka kang wujud duwung "Kyai Kala Gumarang"
Perang antarané Sutawijoyo klawan Raden Ajeng Djumilah cukup suwé, ana ing sawijining papan ora adoh saka pura Wonorejo.Suwening-suwé amarga Raden Ajeng Djumilah rada lengah pusaka Kyai Kala Gumarang pindah ing tangan Sutawijoyo.Raden Ajeng Djumilah duwé panemu yèn perang diterusake akèh kawulo cilik sing padha mati mulo Raden Ajeng Djumilah milih nrimo digarwo dadi permaisuri Panembahan Senopati
Tanggal 16 Novèmber taun 1590, nama Purabaya kaganti dadi Madiun
Mina "Artikel iki bab siji papan ing Arab Saudi
Kanggo pangertèn séjé, mangga macaa iwak" Mina iku siji tlatah lembah ing ara-ara wedhi kang dumunung watara limang kilomèter saka kutha Mekah, Arab Saudi
Mina kaloka minangka panggonan ngayahi kagiyatan mbalang jumrah sajeroning ngibadah kaji taunan, kang dialkoni déning para jamaah kaji wiwit srengéngé mlethèk nganti angslup ing dina pungkasan ngibadah kaji
Kajaba iku, ing Mina uga panggonan tendha-tendha kang dadi akomodasi kanggo atusan éwon jemaah kaji.
Arafah Arafah iku siji tlatah ara-ara amba ing pagunungan sisih wétan kutha suci umat Islam, Mekah, Saudi Arabia
Ana ing ara-ara kang amba iki, wektu awan tanggal 9 Dzulhijjah kalèndher Hijriyah kumpul punjul rong yuta umat Islam saka saindhenging donya kanggo ngayahi inti ngibadah kaji, yaiku ngibadah Wukuf
Ana sawatara panggonan utama ing Arafah kang tansah dadi obyèk kunjungan jamaah kaji:
Umrah Umrah iku salah sijiné ngibadah sajeroning agama Islam
Mèh padha karo ngibadah kaji, ngibadah umroh diayahi kanthi cara nglakoni sawatara ritual ngibadah ing kutha suci Mekah, mligi ing Masjidil Karam
Bédané umrah karo kaji yaiku bab wektuné
Umrah bisa dilakoni naliangka wektu (saben dina, sabensasi, saben taun), déné ngibadah kaji mung bisa dilakoni ana ing wektu antara tanggal 8 Dzulhijjah nganti 12 Dzulhijjah
Ibadah kaji iku wajib kanggoné kang kuwasa, nanging yèn ngibadah umrah iku ana kang wajib lan ana kang sunat hukumé
(Yèn dilakoni olèh pahala, yèn ora dilakoni ora dosa)
Umrah wajib iku umrah kanggo kang sapisanan dilakoni lan diarani Umrahul Islam
lan umrah kang diayahi amarga duwé nadar
Umrah kang kapindho lan saterusé kang dudu amarga nadar iku kalebu saunnah ukumé
Syarat, rukun lan wajib umrah
Yèn ora duwé syarat-syarat mau palastra kawajiban umrah kanggo sawenèh wong
Kawajiban iki yèn dilanggar tetep sah nanging kudu mbayar dham (dhendha)
Ihram yaiku nindakaké umrah utawa ngibadah kaji diwiwiti saka miqat
Kanggoné wanita, olèh nganggo sandhangan biyasa kang nutupi sakabèhing awak, lan disunnahaké nganggo sarwa putih, nanging ora kena nutupi rai lan tapak tangan (ora kena nganggo sarung tangan)
Kanggo tata cara ngibadah Umrah, perlu digatèkaké bab-bab ing ngisor iki:
Masjidil Karam Masjidil Haram (Arab: ‎, "al-Masjid al-Ḥarām", 'Masjid Suci'‎), ingkang ugi dipunsebat Masjid Suci utawi Masjid Agung ing Mekkah, inggih punika masjid ingkang ngubengi wilayah Kaaba ing Mekkah, ing Provinsi Mekkah, Saudi Arabia
Masjid punika dadi panggenan ziarah nalika Haji, ingkang kedah kawiwitan déning saben tiyang Muslim setunggal kaping ing gesang menawi saget, lan ugi minangka tahapan utama kanggé ʿUmrah, ziarah lelandhesan ingkang saget katindakaken irah-irahan wanci ing taun
Tindak-tanduk nalika ziarah wau kalebet tawaf, utawi ngubengi Kaaba sajeroning masjid
Masjid Agung ugi ngemot situs-situs penting sanèsipun, kados déné Batu Hajar Aswad, Sumur Zamzam, Maqam Ibrahim, lan gunung-gunung Safa lan Marwa
Masjidil Haram nduwéni sejarah ingkang amba lan jembar, ingkang kawitanipun dipunyasa déning Nabi Ibrahim lan putranipun, Nabi Ismail, miturut tradisi Islam
Ka'bah, ingkang dipunpercaya minangka 'Baitullah' (Griyanipun Allah), dados pusatipun Masjidil Haram
Miturut ajaran Islam, Nabi Muhammad SAW ingkang mbébasakén Mekkah saking penyembah berhala, ngresikakén Ka'bah saking patung-patung lan nyetel punika dados pusat ibadah monoteistik
Wiwit wekdal punika, Masjidil Haram terus dipunrenovasi déning raja-raja lan pamimpin Muslim, nyukani bentuk lan ukuran ingkang dipunwontenaken sapunika
Dipunanggep minangka salah satunggaling karya arsitektur Islam ingkang paling penting, Masjidil Haram terus ngalami perluasan lan pamutahiran kanggé nyukani panggenan ibadah kanggé jutaan peziarah saking sak donya
Masjid Al-Haram minangka gedhong ingkang paling larang ing donya
Investasi kanggé perluasan lan renovasi masjid punika nggayuh watara $100 milyar
Kanthi total area 400,800 meter persegi lan kapasitas nganti patang yuta jamaah, Masjid Al-Haram dados pusat spiritual kanggé umat Islam ing sak donya.
Masjid Nabawi Masjid Nabawi, iku sawijining masjid kang dumunung ing kutha Madinah, Saudi Arabia
Masjid iki, diwangun déning Kanjeng NabiMuhammad lan dadi panggonan pasaréyané lan para sahabaté
Masjid iki minangka salah siji masjid kang utama kanggoné umat Islam sawisé Masjidil Haram ing Mekah lan Masjidil Aqsa ing Yerusalem
Kautamané masjid iki dipratélakaké déning Nabi Muhammad: "Salat ing masjidku iki luwih apik tinimbang salat ping sèwu ing masjid liyane, kajaba ing Masjidil Haram
[...] sapa kang ngayahi salat ing masjidku ping patang puluh salat fardu, ora kurang siji-sijia, dhèwèké bakal bébas saka geni neraka, bébas saka azab, lan bébas saka kamunafikan
Ora perlu répot lumaku, tekani waé telung masjid iki: Masjid Nabawi, Masjidil Haram lan Masjidil Aqsa." Adhedhasar hadis-hadis iki mula kutha Madinah tansah ramé ditekani umat Islam kang nglakoni ngibadah haji minangka amalan wajib utawa ngibadah umrah minangka amalan sunat
Masjid kang asli diyasa déning Nabi Muhammad Saw ing sisih daleme sawisé hijrah menyang Madinah ing taun 622
Masjid asli wujud yasan kabukak kanthi mimbar (meja khotbah) kanggo maca Al-Qur’an
Yasan iki awujud pasagi kanthi ukuran , diyasa nganggo glagah kurma lan témbok kagawé saka blethok, lan duwé telu lawang: Bab Rahmah ing sisih kidul, Bab Jibril ing sisih kulon lan Bab al-Nisa'ing sisih wétan
Ing sajeroné masjid Nabawi ana papan panggonan kang wigati antarané: Imam
Ing ngisor iki wujud pratélan imam Masjid Nabawi:
Komèt Komet/ Lintang Kemukus (simbol: ) punika benda akasa ingkang mèmper asteroid, nanging mèh sadaya kadhapur saking gas (karbon dioksida, metana, hawa) lan lebu ingkang beku
Komèt ndarbèni orbit utawi lintasan ingkang bentukipun elips, langkung lonjong lan dawa tinimbang orbit planit
Lintang Kemukus ingkang padhang mesthinipun narik kawigatosan tiyang kathah
Nalika lintang kemukus nyelaki pérangan-lebet Tata Surya, radiasi saking srengéngé njalari lapisan ès paling njawi nguap
Arus lebu lan gas ingkang kaasilaken mbentuk setunggaling atmosfer ingkang ageng nanging tipis sanget ing saubengipun komèt, kasebat "coma"
Akibat tekanan radiasi srengéngé lan angin srengéngé ing coma punika, kadhapur buntut raksasa ingkang nebihi srengéngé
Coma lan buntut lintang kemukus mbalikaken cahya srengéngé lan saged kapirsani saking bumi manawi lintang kemukus punika cekap celak
Buntutipun bènten-bènten wujud lan ukuranipun
Sansaya celak lintang kemukus kasebat kaliyan srengéngé, sansaya dawa buntutipun
Wonten ugi lintang kemukus ingkang boten ndarbéni buntut
Lintang kemukus makaping-kaping ngubengi srengéngé, nanging peredaranipun mbetahaken wekdal ingkang lami
Lintang kemukus dipunbéntenaken miturut rentangan wekdal orbitipun
Rentangan wekdal cendhak punika kirang saking 200 taun lan rentangan wekdal ingkang rowa punika langkung saking 200 taun
Lumrahé, wujud orbit lintang kemukus punika elips
Wonten sapérangan komèt ingkang misuwur, umpaminipun: "Artikel punika, ingkang kedah dipundarbèni sadaya basa."
Rembulan Rembulan (simbol: ) ngrujuk ing satunggal utawi langkung satelit alami ingkang édharanipun ngiteri satunggaling planit ingkang ukuranipun langkung ageng, lan ugi ngiteri lintang
Rembulan ingkang édharanipun ngiteri Bumi namung gadhah ukuran seprapat ukuran Bumi lan ngiter saben 27.3 dinten, ing jarak rata-rata 384,400 kilomèter ing saandhaping tarikan gravitasi gravitasi Bumi
Rembulan boten ndarbéni sumber cahya
Cahya rembulan punika asalipun saking pantulan cahya Srengéngé, mboten mantul saking bumi
Nanging kadhang kala cahyanipun ugi saking bumi
Dados cahya saking srengéngé langsung tumuju bulanbulan
Bulan ndarbéni diameter 3,476 kilomèter kanthi gaya gravitasi namung 0.16 = (1/6) gaya gravitasi bumi
Dipunpitados Bulan kadhapur saking obyék ingkang agengipun sami kaliyan Mars ingkang nabrak Bumi Bumi lajeng pecah
Inti obyék kasebat nabrak bumi, nanging lapisan njawi Bumi kaplanting lan kajebak ing orbitorbit ngililingi Bumi lajeng mbentuk Bulan
Massa jinis Bulan (3,4 g/cm2), langkung ènthèng tinimbang massa jinis Bumi (5,5 g/cm2), déné [massa] Bulan namung 0.012 massa Bumi
Rembulan ingkang katarik déning gaya gravitasi Bumi boten dhawah tumuju Bumi amargi gaya sentrifugal ingkang timbul saking orbit Bulan ngililingi bumi
Agengipun gaya sentrifugal Bulan punika sakedhik langkung ageng tinimbang gaya tarik-tarikan antawisipun gravitasi Bumi lan Bulan
Perkawis punika njalari Bulan saya ngedoh saking bumi
Kecepatan Bulan ngedohi Bumi sakiwa-tengené 3,8 cm/taun lan badhé saya rikat ing mangsa ngajeng ngantos copot saking orbit Bumi
Rembulan namung saged kapirsani saking satunggal sisih lumah manawi dipunamati saking Bumi amargi kala rotasi bulan punika sami kaliyan kala revolusi(orbit) rembulan ngililingi bumi inggih punika 27,32 dinten
Ing rembulan boten wonten udara utawi toya, namung kathah kawah ingkang wonten ing lumah bulan amargi saking tabrakan kaliyan komet
Boten wontenipun udara lan toya ing bulan njalari kikisan boten wonten lan kawah ing rembulan ingkang umuripun mayuta-yuta taun kapengker taksih wetah
Kawah paling ageng ing bulan inggih punika Clavius kanthi garis pusat 230 kilomèter lan lebetipun 3.6 kilomèter
Boten wontenipun udara ugi njalari boten wonten suwanten ingkang saged kapirengaken ing Bulan
Rembulan dados penandha wekdal
"Bulan purnama" utawi rembulan ndadari, punika kaanan nalika rembulan katingal bunder sampurna saking Bumi
Ing wekdal punika Bumi mapan méh segaris ing antawisipun Srengéngé lan rembulan, saéngga sadaya lumah rembulan ingkang kapadhangan Srengéngé katingal cetha saking Bumi
Kosok wangsulipun wekdal bulan mati, inggih punika nalika Bulan mapan méh segaris ing antawisipun Srengéngé lan Bumi, saéngga ingkang katingal saking Bumi punika sisih wingking rembulan ingkang peteng, alias boten katingal menapa-menapa
Ing antawis kalih wekdal punika wonten kaanan rembulan sepalih lan "bulan sabit" (rembulan nanggal sapisan?), inggih punika wekdal posisi rembulan tumrap Bumi mbentuk sudut tartamtu tumrap garis Bumi - Srengéngé
Ing wekdal punika namung sapérangan lumah rembulan ingkang kasunaran Srengéngé ingkang katingal saking Bumi
Asal - usul bulan boten dipunmangertos kanthi mesthi, nanging ilmuwan manggihi bukti ageng bilih rembulan asalipun saking tubrukan bumi kaliyan planit alit ingkang namanipun theira watawis 3 milyar taun kepengker, ingkang ngasilaken lebu ingkang kathah sanget lan ngorbit ing sakelilingipun bumi
Akhiripun lebu punika ngempal dados rembulan
Ing wiwitan, letipun rembulan kaliyan Bumi sepisanan namung watawis 30.000 mil
Miqat Miqat (Arab: ‎‎) iku panggonan wates kanggo miwiti ritual Ibadah Kaji lan Umrah
Yèn ngliwati wates iki para jamaah haji lan umrah kudu wis nganggo sandhangan ihram lan niyat
Miqat ana rong jinis: * Kanggoné ngibadah kaji, miqat wiwit wulan Syawal nganti wektu fajar tanggal 10 Zulhijah yaiku nalika ngibadah kaji diwiwiti
* Kanggoné ngibadah umrah, miqat zamani diwiwiti wektu-wektu kang bisa ditindakaké ngibadah umrah
* Kanggo kang ndunungi Mekah, panggonan kanggo ihram kaji yaiku kutha Mekah (omahé dhéwé)
Kanggo umrah apiké metu saka tanah karam Mekah, apiké wiwit saka Jiranah, Tan'im utawa Hudaibiyah
* Kanggo kang teka saka arah wétan (kalebu saka Indonésia), miqat ing Yalamlam (ﻳﻠﻣﻠﻢ) utawa Jeddah (ﺟﺪﻩ)
Bab miqat saka Jeddah iki ana sawetara kang ora sarujuk
Nanging Komisi Fatwa Majelis Ulama Indonesia wis ngukuhaké yèn jamaah kaji saka Indonésia bisa miqat saka Jeddah
* Kanggo kang teka saka kulon kaya Mesir, miqat ing Juhfah (ﺟﺤﻔﻪ)
* Kanggo kang teka saka kidul kaya Yaman, miqat ing Qarnul Manazil (ﻗﺮﻦﺍﻠﻣﻨﺎﺯﻝ)
* Kanggo kang teka saka Madinah, miqat ing Dzulhulaifah Abyar 'Ali (ﺫﻭﺍﻟﺣﻠﻴﻔﻪ ﺍﺑﻳﺎﺭ ﻋﻠﻲ)
* Kanggo kang teka saka arah Irak, miqat saka Dzatu 'Irq (ﺫﺍﺕ ﻋﺮﻕ).
Kaji Kaji utawa haji iku rukun (cagaking agama) Islam kang kalima sawisé syahadat, salat, zakat lan pasa
Nglakoni ngibadah kaji minangka wujud ibadah taunan kang dilakoni kaum muslim sadonya kang kuwawa (materi, fisik, lan ngèlmuné) kanthi teka lan nglakoni sawatara kagiyatan ing sawatara panggonan suci ing Arab Saudi ana ing wektu kang kaloka minangka mangsa kaji (sasi Dzulhijjah utawa Sasi Besar)
Bab iki béda karo ngibadah umrah kang bisa ditindakaké kapan wae tanpa nunggu tumekane Sasi Besar
Kagiatan inti ngibadah kaji diwiwiti tanggal 8 Dzulhijjah nalika umat Islam nginep ing Mina, wukuf ing Padang Arafah tanggal 9 Dzulhijjah, lan mungkasi sawisé mbalang jumrah (watu simbul sétan) ing tanggal 10 Dzulhijjah
Masarakat Indonésia biyasa nyebut dina riyaya Idul Adha minangka Dina riyaya kaji amarga bebarengan karo karaméan ngibadah kaji
Kaji utawa haji miturut basa tegese nyengaja utawa tumuju
Miturut istilah kaji tegese nyengaja tumuju Baitullah utawa Ka'bah kanggo ngleksanakake ngibadah marang Allah ing wektu tertemtu lan dilakoni kanthi tertib
Ngibadah kaji yaiku rukun Islam kaping 5 kang ukume wajib dilakoni kanggo muslim kang bisa lan kuwawa nglakoni
Latar wurine ngibadah kaji
Wong-wong Arab jaman jahiliah wis tepung ngibadah kaji iki kang diwarisi saka para leluwuré kanthi owah-owahan sawatara
Nanging, wangun lumrahé isih tetep padha, kayata nindakake thawaf, sa'i, wukuf, lan mbalang jumrah
Mung waé tatacarané akèh kang ora trep karo syariat kang satenane
Mula, Islam banjur tumeka lan ndandani perangan-perangan kang klèru lan tetep nglakoni apa kang wis cocog karo pituduh syara' (saréngat), kayadéné kang diatur déning al-Qur'an lan sunnah rasul
Mula bukane ngibadah kaji iki uga didhasaraké marang ngibadah kang dilakoni déning para nabi sajeroning agama Islam, mligine Kanjeng Nabi Ibrahim 'Alaihissalam (kang nyebarake syariat Tauhid)
Ritual thawaf didhasaraké marang ngibadah kang dilakoni déning umat-umat sadurungé Kanjeng Nabi Ibrahim
Ritual sa'i, yaiku lumayu-lumayu antarane gunung Shafa lan Marwah uga didhasaraké kanggo mèngeti ritual kang dilakoni déning garwané Nabi Ibrahim nalika golèk banyu kanggo putrané, Nabi Ismail
Déné wukuf ing Arafah iku ritual kanggo mèngeti panggonan ketemuné Nabi Adam 'Alaihissalam lan Siti Hawa ing donya, yaiku mula bukané kelairane umat manungsa sajagat
Saben jamaah bébas milih jinis ngibadah kaji kang arep dilakoni
Rasulullah SAW mènèhi kabebasan sajeroning bab iki, kaya mau ing hadis ing ngisor iki: "Aisyah ("radhiyallahu anha") celathu: Kita mangkat ngibadah bebarengan karo Rasulullah SAW ing taun hajjatul wada
Sawenèh ana kang nganggo ihram, kanggo kaji lan umrah lan ana uga kang nganggo ihram kanggo kaji
Wong kang ihram kanggo umrah nglakoni tahallul nalika wis tekan Baitullah
Déné wong kang ihram kanggo kaji yèn dhèwèké ngumpulaké kaji lan umrah
Mula dhèwèké ora nglakoni tahalul nganti rampung saka nahar"
Jinis-jinis ngibadah kaji: Rukun Kaji
Rukun kaji yaiku kabeh perkara kang ndadekake kajine wong sah lan dadi ngibadah
Rukun kaji ora bisa diganti dening samubarang apa wae, ing wujud dam (denda) uga ora bisa
Menawa salah siji rukun ditinggalake, ngibadah kaji ora sah
Rukun ngibadah kaji yaiku: Kagiatan sajeroning ngibadah kaji.
Kagiatan utama sajeroning ngibadah kaji miturut urutan wektu: Lokasi utama sajeroning ngibadah kaji
Ing kutha iki ngadeg punjer ngibadah umat Islam sadonya, Ka'bah, kang dumunung ing punjer Masjidil Karam
Sajeroning ritual kaji, Mekah dadi panggonan pambuka lan panutup ngibadah iki nalika jamaah diwajibaké niyat lan thawaf haji
Kutha ing sisih wétan Mekah iki uga kaloka minangka panggonan punjer kaji, yaiku panggonan kanggo wukuf
Laladan wujud ara-ara amba iki panggonan kumpulé rong yuta jamaah kaji saka saindhenging donya
Saliyané usum kaji, tlatah iki ora dianggo apa-apa
Panggonan ngadegé tugu jumrah, yaiku panggonan nglakoni ritual mbalangké watu marang tugu jumrah kanggo mèngeti nabi Ibrahim nalika ngusir sétan
Ana telu tugu yaiku: Jumrah Aqabah, Jumrah Ula, lan Jumrah Wustha
Ing Mina iki para jamaah diwajibaké nginep sawengi
Tlatah cedhak Mina lan Arafah, kaloka minangka panggonan jamaah kaji Mabit (nginep) lan ngumpulaké krikil kanggo mbalang jumrah ing Mina
Kutha suci kaloro umat Islam
Ing Madinah iki panutan umat Islam, Muhammad disarèkaké ing Masjid Nabawi
Panggonan iki sajatiné ora kalebu sajeroning ritual ngibadah kaji, nanging jamaah kaji lumrahé teka ing kutha kang dunungé watara 200 km loré Mekah iki kanggo ziarah lan salat ing masjidé Nabi
Saben taun jamaah kaji saka Indonésia cukup akèh, watara 10% saka total jatah sadonya
Cacahing jamaah Indonésia kang budhal ngibadah kaji wiwit taun 2000 nganti 2006
Wukuf Wukuf iku kagiyatan utama sajeroning ngibadah kaji
Malah, inti ngibadah kaji yaiku wukuf utawa meneng kanthi ndonga ing Padang Arafah
Yèn sajeroning nglakoni Ibadah Kaji jamaah ora bisa nindakaké wukuf, ora sah ngibadah kajiné
Wukuf ditindakaké mung sadina (awan) ing tanggal 9 Dzulhijjah miturut kalèndher Hijriyah
Cara nglakoni ngibadah wukuf yaiku kanthi meneng (lan ndonga) ing ara-ara amba kang dumunung ana ing sisih wétan kutha ta Mekah, Saudi Arabia
Ing tlatah kang cengkar tanpa wangunan iki, punjul rong yuta umat Islam saka saindhenging jagad kumpul saben taun ngayahi ritual wukuf.
Jumrah Jumrah (basa Arab: "jamarah", jamak: "jamaraat") iku tugu saka watu kang dibalangi krikil sajeroning ritual ngibadah kaji
Dunungé ana ing Mina cedhak kutha Mekah lan cacahé ana telu, yaiku kang gedhé dhéwé jenengé Jumrah Aqabah, déné jumrah liyané kang luwih cilik jenengé Jumrah Ula lan Jumrah Wustha
Mbalang jumrah iku hukumé wajib sajeroning ngayahi ngibadah kaji
Nalika ngibadah kaji mau para jemaah kaji kudu mbalang jumrah nganggo krikil kanggo mèngeti lelaku Nabi Ibrahim kang mbalangi sétan-sétan kang nggoda nalika Nabi Ibrahim arep ngèstokaké dhawuhé Allah ngurbanaké putrané Ismail
Para jemaah nglumpukaké krikil kang dianggo mbalang jumrah mau ana ing tlatah Muzdalifah
Kagiatan mbalang jumrah iki minangka kagiyatan kaping sanga sajeroning urutan kagiyatan-kagiyatan ritual kang kudu dilakoni wektu nindakaké Ibadah Kaji
Ritual mbalang jumrah iki mung dilakoni sajeroning ngibadah kaji lan ora ana sajeroning ngibadah umrah
Amarga sipaté wajib mula jama'ah kang ora ngayahi mbalang jumrah kudu mbayar Dam (dendha) wujud nyembelèh wedhus
Yèn ora kuwawa bisa diganti mbayar fidyah utawa pasa 10 dina yaiku telung dina ing mangsa kaji ing tanah suci lan sisané dilakoni ing omah
Nalika mbalang jumrah iki kerep kadadéan kacilakan amarga kurang luwih rong yuta jamaah kaji bebarengan lan dhesek-dhesekan ing panggonan kang padha
Mula saiki wis diyasa jalur kanggo mbalang jumrah nganti limang tingkat lan wis dipepaki sarana pengawasan kanthi èlèktronik
Subali Subali iku putrané Resi Gotama ing Pertapan Grastina (ing padhalangan sok diarani pertapan Pancuranmanik) klawan Dèwi Indradi utawa Windradi
Wujudé Subali iku kethèk, nanging bisa tatajalma (omong)
Cupu manik Asthagina Mauné Subali iku wujud manungsa lumrah, kepara wujudé satriya bagus, kanthi asma Guwarsa iya Anjanarka
Dhèwèké bisa salin wewujudan kaya ngono iku, amarga péngin ndarbèni cupu manik Asthagina duwèké mbakyuné kang sesilih Dèwi Anjani
Dèwi Anjani duwé dolanan wujud cupu manik kang banget éndahé
Yèn tutupé cupu dibukak, ing njeron cupu iku katon ana jagad saisiné, lan bisa kanggo mangerteni kaanan marcapada utawa lelakon apa kang bakal dumadi samengkoné
Mula Guwarsa klawan adhiné kang asma Guwarsi utawa Anjaningrat iya banjur kepéngin ndarbèni cupu ajaib iku
Sekawit cupu iku ditembung mung arep disilih sawatara, nanging Anjani ora mènèhaké
Wusana Guwarsa lan Guwarsi enték kesabarané
Cupu manik arep direbut saka tangané Anjani, lan mesthi waé Anjani iya ngukuhi cupu dhuwèké iku
Wusanana dadi padudon ramé
Endang Suwareh (Suwarsih), pamomongé Anjani gagé misah bocah telu kang padha regejegan nanging dikipataké nganti tiba klumah
Dèwi Anjani banjur lumayu sowan ramané, Resi Gotama
Äna apa kok padha oyak-oyakan kaya patrapé bocah cilik ?,"pitakoné Resi Gotama
Guwarsa matur, "Rama, Kakangmbok Anjani gadhah cupu manik ingkang wujudipun saklangkung saé sanget
Cupu wau saged kanggé mriksani lelampahan ingkang badhé dumados
Lha kula péngin saged ngampil boten kétang namung sakedhéping netra, nanging boten dipunkeparengaken déning kakangmbok Anjani," "Boten dhing rama
Piyambakipun meksa péngin ngrebat cupu gadhahan kula,"Anjani suwala
"Wis..wis, damar mancung cinupet, kowé kabèh ora susah padha regejegan
Coba endi saiki cupu kang marakaké ramé iku ?,"pangandikané Resi Gotama
Pucet sanalika pasuryané Dèwi Anjani
Dhèwèké kelingan piwelingé ibuné, aja pisan-pisan cupu iku kepriksan déning Sang Resi Gotama
Barang iku pancèn wadi banget
Cupu kang kanggo rebutan iku mau banjur disuwun déning Sang Resi Gotama
Dèwi Anjani sangsaya luwih wedi marang dukané ramané ketimbang ibuné
Wusana cupu manik Asthagina iku dicaosaké
Kaget Sang Resi Gotama dupi priksa wewujudané cupu manik kang éndah sumorot anelahi
Sangsaya kejot manèh panggalihé Sang Resi bareng ngawuningani isi njeron cupu iku, katon ana gegambarané jagad saisiné: srengéngé (surya), rembulan lan lintang-lintang, tathit lan méga, warna-warna téjané
"Cupu iki saka sapa, Anjani ?,"pandanguné Resi Gotama
Dèwi Anjani ora wani dora, amarga wedi yèn kena soté (upatané) ingkang rama, mula dhèwèké matur walaka (blaka) manawa cupu manik Asthagina iku paringané ingkang ibu, Dèwi Windradi.
Resi Gotama nuli dhawuh marang Endang Suwareh supaya ngaturi Dèwi Windradi
Sawisé marak, Dèwi Windradi dinangu déning sang Resi, saka sapa pinangkané cupu manik kang kanggo dolanan Anjani
Dèwi Windradi ora wangsulan, kaya-kaya ana bab kang disingidaké
Brol, waspané tumetes nelesi pipiné
"Hé Windradi, kowé iku duwé kuping apa ora ? Ana wong ditakoni kok meneng waé ora wangsulan
Apa nék ngono iku terus enték perkarané, iya ? Kaya-kaya ana bab kang winadi kang mbok dhelikaké
Coba yèn aku isi mbok-anggep garwamu, kowé blakaa, ora perlu wedi," Nganti ambal kaping telu Sang Resi anggoné mundhut priksa, nanging Sang Dèwi Windradi tetep meneng waé ora wangsulan
Wasana ndadèkaké dukané Sang Resi Gotama
"Hem, becik temen tekonmu iku Windradi
Ana wong diajak guneman kok mung meneng waé ora wangsulan, malah njegegreg kaya patrapé tugu," Mandi sabdané Sang Resi Gotama, sanalika Dèwi Windradi malih dadi tugu watu
Padha kaget kang samiya mulat
Dèwi Anjani angrerepa supaya Sang Resi njabel "soté"(upatané)
Nanging Sang Resi Gotama ora merduli
Kepara tugu watu kedadèyané Dèwi Windradi malah dibuncang anglayang ing gegana
Pungksané tugu watu tiba ing tapel wates kukuban nagara Alengka
Ing tembé tugu iku bisa dadi sarana patiné Patih Prahasta kang dikepruk mustakané nganggo tugu iku déning Jaya Anila, senopatiné Prabu Ramawijaya
Mbarengi sirnané Prahasta, tugu bisa bali dadi wujudé Dèwi Windradi manèh
Sawisé iku, Resi Gotama banjur nyawataké cupu manik Asthagina
Para putrané kadhawuhan mbujung kumleyangé cupu
Anèhé bareng tiba ing bantala, cupu mau dadi sendhang (tlaga kang banjur diarani tlaga Madirdha iya tlaga Sumala
Guwarsa lan Guwarsi kang mbujung kumleyangé cupu, ngira yèn cupu kecemplung ing sendhang
Kekaroné nuli nyemplung sendhang bebarengan
Bareng mentas saka sendhang, kekaroné salin wujud dadi pragosa alias kethèk